የህወሓትን የትግል ታሪክ የሚዘክር መጽሐፍ ለንባብ በቃ
 ተራሮችን የሰነጠቁ ጀግኖች በሚል ርዕስ የህወሓትን የትግል ታሪክ የሚዘክር በትግሪኛ ቋንቋ የተጻፍ ታሪካዊ መጽሐፍ ታትሞ ሰሞኑን ለንባብ በቃ።መጽሐፉን ያዘጋጁት ነባር የህወሓት ታጋዮች አቶ ፍጹም ሳሊሕና አቶ ሓዱሽ ሃይለ ሲሆኑ መጽሓፉ ከዚህ በፊት ያልተነገሩና በትጥቅ ትግል ወቅት የሚያስደንቁ ፍጻሜዎችን፣ የተሰውና በህይወት ያሉ ጀግኖችን ታሪክን የያዘ ነው።ታሪካዊ መጽሐፉ በውስጡ ከ1967 እስከ 1983 ዓም የተደረጉ ወሳኝ ጦርነቶችን፣ የታዩ ጅግንነቶችንና ቆራጥነቶችን በበቂ መረጃ አቅርቧል።በተጨማሪም የተሰው ታጋዮች የትና ምን እያሉ እንደተሰዉ እንዲሁም ከተፈጥሮ ጋር የተደረገውን ትግልና በርካታ ታሪካዊ ፍጻሜዎችን በመጽሐፉ መካተታቸውን አዘጋጆቹ ገልጸዋል።አዘጋጆቹ መጽሐፉን ያዘጋጁት በትግሉ ውስጥ ለረጅም ዓመታት የተሳተፉ በመሆናቸው የነበረውን ወታደራዊ ሁኔታዎችና አውደ ውጊያዎች የትና እንዴት እንደነበሩ በመግለጽ ረገድ የሚጠበቅባቸውን ግዴታ ለመወጣት መሆኑን አስረድተዋል።በተጨማሪም በወቅቱ የነበረውን ፖለቲካዊና ወታደራዊ አመራር በማንና እንዴት ይካሄድ እንደነበረ የሚያሳውቅና የመሪ ድርጅቱ ትግል እልህ አስጨራሽ ውጣውረድ በመጠኑም ቢሆን የሚያስቃኝ መሆኑን ተናግረዋል።የመጽሓፉ ዋንኛ ዓላማም ለአሁኑና ለቀጣዩ ትውልድ ክቡር መስዋዕትነት የተከፈለበት የህወሓት ትግል እንዲያጣጥሙ እና የበለጸገች ኢትዮጵያን ለመገንባት እየተደረገ ባለው ርብርቦሽ ውስጥ በእልህና በቁጭት እንዲነሳሱ ለማስቻል መሆኑን አዘጋጆቹ  ማስታወቃቸውን ዋልታ ኢንፎርሜሽን ማዕከል ዘግቧል ።